Білім басқармасы Әбу Насыр әл-Фарабидің 1150 жылдық мерейтойына орай, облыс педагогтары мен оқушылары арасында **«Шығыстың ұлы ғалымы»** тақырыбында сырттай эссе байқауын жариялайды.

Әбу Насыр әл-Фарабидің 1150 жылдық мерейтойына орай, облыс педагогтары мен оқушылары арасында **«Шығыстың ұлы ғалымы»**тақырыбындағы эссе (сырттай) байқауының

**ЕРЕЖЕСІ**

**1.Жалпы ереже**

1.1. Батыс Қазақстан облысы білім басқармасы Әбу Насыр әл-Фарабидің

1150 жылдық мерейтойына орай, облыс педагогтары мен оқушылары арасында **«Шығыстың ұлы ғалымы»**тақырыбында эссе (сырттай) байқауын өткізеді (бұдан әрі - Байқау).

1.2. Байқау мақсаттары мен міндеттері:

***Мақсаты:***

Шығыстың ғұлама ойшылы, ұлтымыздың мақтанышы Әбу Насыр әл-Фарабидің шығармаларын насихаттау

***Міндеттері:***

* Үздік эсселерді анықтау;
* Әбу Насыр әл-Фарабидің 1150 жылдық мерейтойына орай, облыс педагогтерінің шығармашылығын тарату;
* Шығармашылықпен жұмыс істейтін мұғалімдерді және оқушыларды қолдау.

**2. Байқауды өткізу және қорытындылау**

2.3. Ұйымдастырушылар келіп түскен материалды жинақтап, сараптаудан өткізеді, байқау комиссиясын белгілейді, байқау қорытындысын шығарып, жеңімпаздарды марапаттайды.

2.2. Байқауға ұсынылған эссе **2020жылдың 18 наурызына дейін**

diso.metodkab@mail.ru электрондық поштасына «байқауға» деген атпен  қабылданады.

2.3. Байқау қорытындысы **2020 жылғы 26 наурызда** шығарылады.

2.4. Жеңімпаздарға «Бас жүлде», 1,2,3 орын және номинациялар беріледі, Батыс Қазақстан облысы білім басқармасының дипломдарымен марапатталады. Сонымен қатар, «Жайық ұстазы» газетіне және «Ұстаз» журналына Байқау жеңімпаздарының эсселері жарияланады.

Қатысушылардың материалдары **«Шығыстың ұлы ғалымы»** эсселер жинағына енеді.

**3.Байқауға қойылатын талаптар**

3.1. Байқауға оқыту тілі мен мемлекеттік меншігіне қарамастан облыс педагогтері мен оқушылары қатыса алады. Байқауға жіберілген материалдың соңында мұғалімнің, оқушының ТАӘ және мектебі, сыныбы, ауданы (қала) толық жазылуы тиіс.

**3.2.ЭССЕ-ге қойылатын ТАЛАПТАР**:

* Жұмыс көлемі 300 сөзден аспауы тиіс, шрифт TimesNewRoman, қәріп көлемі - 14, жол аралығы 1,5;
* Жеке көзқарастың көрінісі;
* Фактілі дәлелдер (аргументтер);
* Әртүрлі көзқарастарды мысалға алу;
* Логикалық заңдылықтың сақталынуы;
* Салыстыру және қорытындылау әдістерін қолдану;
* Сауаттылық (пунктуациялық, орфографиялық.);
* Қолданылған ғылыми еңбектерге сілтеме жасау.

**4.Бағалау критерийі**

*Эссені бағалау*

1. Тақырып, проблеманы ашуда жеке көзқарасы, ұстанымы, қарым-қатынасының көрініс табуы. – 0-2-5 балл

2. Логикалық заңдылықтың сақталуы - 0-1-4 балл

3. Қоғамдық өмір немесе жеке тәжірбиесіне сүйенген фактілі дәлелдер келтіруі - 0-1-3 балл

4. Сауаттылығы (стильдік, пунктуациялық, орфографиялық, грамматикалық)– 0-1-3 балл

**5. Байқаудың қазылар алқасы**

5.1. Байқаудың қазылар алқасы төрағадан және 8 алқа мүшелерінен тұрады.

5.2. Байқаудың қазылар алқасы:

* Байқауға келіп түскен эсселерге талдау жасайды және арнайы белгіленген бағалау өлшемдері бойынша бағалайды;
* Жеңімпаздарды анықтайды және жүлделі орындарды бөледі;